
	1.
	Likumprojekts (grozījumi)
 Grozījumi Izglītības likumā
	Iebildums
Likumprojekta anotācijā norādīta ietekme uz valsts budžetu 35 535 418 euro apmērā 2025.gadā un 105 505 639 euro apmērā 2026. gadā un turpmāk ik gadu, vienlaikus norādot, ka jautājums par papildu finansējuma piešķiršanu 2025., 2026., 2027. gadam un turpmākajiem gadiem, skatāms likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā.
Norādām, ka atbilstoši Ministru kabineta š.g.18.jūnija (prot. Nr. 25 74.§) lēmumam likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanā kā vienīgais vidēja termiņa budžeta prioritāro attīstības virziens tika noteikts valsts drošība un ministrijas iesniedz priekšlikumus prioritārajiem pasākumiem, tikai kas saistīti ar valsts drošību. Savukārt citu vidēja termiņa budžeta prioritāro attīstības virzienu noteikšana iespējama, pārskatot ministriju un citu centrālo valsts iestāžu esošo budžeta programmu/apakšprogrammu izdevumus un pārvirzot resursus aktuālākiem prioritārajiem pasākumiem vai rodot papildu finansējuma avotus, attiecīgi sagatavojot fiskāli neitrālus priekšlikumus jaunu prioritāro pasākumu finansēšanai.
Ņemot vērā, ka nav atbalstāma tādu normu iekļaušana likumprojektā, kurām nav finansiālā seguma, šobrīd nevaram atbalstīt  likumprojekta tālāku virzību līdz brīdim, kad Ministru kabinetā būs pieņemts lēmums par finansējuma piešķiršanu.

Piedāvātā redakcija
-
	Laura Zemīta (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Nav skaidrs, kāpēc anotācijas 3.sadaļas apakšsadaļā "Cita informācija" norādīts, ka Valsts izglītības informācijas sistēmas uzlabojumiem saistībā ar jaunā pedagogu darba samaksas finansēšanas modeļa ieviešanu, kas pēc būtības ir vienreizējs pasākums, nepieciešams finansējums 550 308 euro apmērā 2025.gadā un turpmāk ik gadu.
Attiecīgi lūdzam skaidrot vai precizēt sniegto informāciju.

Piedāvātā redakcija
-
	Laura Zemīta (FM)

	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Vēršam uzmanību, ka anotācijā norādītā finansiālā ietekme uz valsts un pašvaldību budžetiem nesakrīt ar Finanšu ministrijas rīcībā pieejamajiem Izglītības un zinātnes ministrijas iesniegtajiem aprēķiniem, līdz ar to lūdzam precizēt vai attiecīgi skaidrot.
Piedāvātā redakcija
-
	Elīna Sakniņa (FM)

3. Tiesību akta projekta ietekme uz valsts budžetu un pašvaldību budžetiem
	Priekšlikums
Anotācijas 3.sadaļas tabulā aizpildāms arī 5.1. un 5.3.apakšpunkts par precizēto finansiālo ietekmi.

